Subject: Re:
From: "Amiran Gamkrelidze" <[email-masked]>
To: David Sergeenko; amiran gamkrelidze
Date: Wed, 13 Dec 2017 10:31:38 +0400

ბატონო დავით,

ანტიჰისტამინურებიდან ჯანმოს ესენციალურ წამალთა ნუსხაში არის მხოლოდ ლორატადინი (ჩვენთან კლარიტინისა და ეროლინის სახელწოდებითაა), გამოდის აბების, სიროფის სახით და ეძლევათ ბავშვებს, მოზრდილებს და ასევე ორსულებსაც.

თუმცა ეს პრეპარატი უკვე პრაქტიკაში ნაკლებად გამოიყენება და უფრო მეტად ხმარობენ ქვემოთ ცხრილში მოყვანილ ახალი გენერაციის არასედატიურ პირველ ოთხ პრეპარატს, რომელთაც საინექციო ფორმები არ აქვთ.

საქართველოს პრაქტიკაში მათთან ერთად კიდევ ფართოდ იყენებენ (განსაკუთრებით ძველი თაობის ექიმები) სედატიური თვისებების მქონე ანტიჰისტამინურ პრეპარატებს (დიმედროლი, სუპრასტინი, პიპოლფენი, ტავეგილი), რომლებიც შედარებით იაფია და აქვთ ორივე ფორმა (პერორალური და ამპულირებული).

აქედან გამომდინარე შევჯერდით, რომ რეკომენდაცია მიეცეს ამ ექვს (ლორატადინი, დესლორატადინი, ცეტირიზინი, ლევცეტირიზინი, ფექსოფენადინი, კლემასტინი) და თუ უნდა შეირჩეს მხოლოდ  3 მაშინ, ლორატადინი, ცეტირიზინი და კლემასტინი-ტავეგილი (ან მათი უფრო ახალი მოდიფიკაციები დესლორატადინი და ლევცეტირიზინი, რომლებიც შედარებით ცოტა ძვირია).

საბოლოო სიის ჩამოყალიბებისას კიდევ შეგვიძლია დამატებითი კონსულტაციები გავიაროთ.

პატივისცემით

ამირანი

Generic Name

Brand Name

დასაბუთება

Desloratadine;

ორსულობის კატეგორია C

ერიუსი*,
დასელტა, დესორატადინი ზენტივა

სიროფი, ტაბლეტი.

ბავშვებს ეძლევა 6 თვიდან. მოზრდილებს სტანდარტულად

2 ჯერ ძლიერია ლორატადინზე

Cetirizine Hydrochloride

ორსულობის კატეგორია B

ზირტეკი*,
პარლაზინი

წვეთები, ტაბლეტები

6-თვიდან, წვეთები პრიორიტეტულია

მოზრდილებს სტანდარტულად

Levocetirizine hydrochloride

ორსულობის კატეგორია B

პოლეზინი, ცეზერა

წვეთები, ტაბლეტები. მოზრდილებს სტანდარტულად. 2 წლიდან ინისნება ბავშვებში.
2 ჯერ ძლიერია ცეტირიზინზე

Fexofenadine hydrochloride;

ორსულობის კატეგორია C

ტელფასტი*,
ფექსოფენი, ზეფექსალი

ტაბლეტები 120 და 180 მგ.

120 მგ ინიშნება ბავშვებში 12 წლის ზემოთ. მოზრდილებს სტანდარტულად.
ძალიან ეფექტურია.

.Clemastine

ორსულობის კატეგორია B

ტავეგილი*

ტაბლეტები, საინექციო. ინიშნება ბავშვებში და მოზრდილებში. გვერდითი  მოვლენები ნაკლები აქვს სუპრასტინზე, დიმედროლზე
და პიპოლფენზე.

*-ორიგინალური პრეპარატის ბრენდული სახელი

On 12 December 2017 at 14:42, David Sergeenko <[email-masked]> wrote:

დიახ, ანტიჰისტამინურს.

Sent from my iPhone

On Dec 12, 2017, at 14:35, Amiran Gamkrelidze <[email-masked]> wrote:

კი ბატონო დავით, მაინც ჩემებს დავეკითხები რა არის დღეს საქართველოში დარეგისტრირებული და ბაზარზე გენერიკებით, რადგან მე თვითონ აღარ ვადევნებ დიდად თვალს.

დავაზუსტებ - საკითხი ეხება ანტიჰისტამინურ (ანტიალერგიულ) და არა ანტიასთმურს ხომ?

პატივისცემით

ამირანი

2017-12-12 12:34 GMT+04:00 David Sergeenko
<[email-masked]>:

მადლობა ბატონო ამირან

ასეთი საკითხია- ჩვენ ახლა ვამზადებთ "ძირითადი ქრონიკული დაავადებების სამკურნალო მედიკამენტების" ერთგვარ განახლება-გაფართოებას.

შინაარსობრივად ეს იქნება როგორც სხვა ქრონიკული, ასევე იმ მწვავე დაავადებების თუ მდგომარეობების სამკურნალო ძირითადი წამლები, რომლების ყველაზე უფრო ხშირად გვხვდება.

სია ახლა ფინალიზაციის პროცესშია და რამდენიმე დღეში გაგაცნობთ.

ამასთან დაკავშირებით ასეთი სათხოვარი მექნებოდა- ხომ არ შეგიძლიათ მირჩიოთ 2-3 დასახელების ალერგიის საწინააღმდეგო პერორალური საშუალება, რომელიც შედარებით ხშირად გამოიყენება ბინაზე სამკურნალოდ?

წინასწარ გიხდით მადლობას

პატივისცემით

დათო

From: Amiran Gamkrelidze <[email-masked]>

Date: Monday, December 11, 2017 9:51 PM

To: Davit Sergeenko <[email-masked]>

Cc: Zaza Sopromadze <[email-masked]>, Nino Berdzuli <[email-masked]>, Marina Darakhvelidze
<[email-masked]>, Sopiko Belqania <[email-masked]>, amiran gamkrelidze <[email-masked]>,
Paata imnadze <[email-masked]>

Subject: Fwd:

ბატონო დავით,

გიგზავნით გასული კვირის ეპიდდაიჯესტს.

პატივისცემით

ამირანი